Όταν αναφερόμαστε στο σαλόνι ενός αυτοκινήτου, εννοούμε το χώρο των επιβατών. Αυτό περιλαμβάνει συνήθως, τα καθίσματα, το ταμπλό, το τιμόνι και την κονσόλα. Σε αυτά, δε πρέπει να ξεχνάμε ότι ανήκουν η ταπετσαρία των πορτών, ο λεβιές ταχυτήτων και  χειρόφρενου, το πάτωμα και ο ουρανός.
Όλα, αποτελούν αναπόσπαστο μέρος του σαλονιού και χρήζουν περιποίησης και φροντίδας, ανεξαρτήτως αν πρόκειται για ένα απλό υφασμάτινο σαλόνι ή ένα πολυτελείας, από δέρμα ή alcantara. Μια σωστή και οργανωμένη συντήρηση του σαλονιού σου μπορεί να είναι ιδιαίτερα εποικοδομητική, καθώς, όχι μόνο θα το διατηρήσει σαν καινούριο για πολύ καιρό, αλλά θα είναι και ευεργετική για την τσέπη σου. Αν είσαι και λίγο προσεκτικός, θα το έχεις μέχρι να το βαρεθείς.